Buxorodagi 8ta va Farg‘onadagi 2ta korxona Rossiyaga mahsulot olib kirish huquqiga ega bo‘ldi. Foto: TASS Rosselxoznadzor 13 yanvardan O‘zbekistondagi 10 korxonaga Rossiya hududiga pomidor va qalampir olib kirishga ruxsat berdi. Qayd etilishicha, ushbu korxonalar mahsulotlarini karantin fitosanitar ekspertizadan o‘tkazish natijalariga asosan mazkur qaror qabul qilingan. Qaror bilan Buxorodagi 8ta va Farg‘onadagi 2ta korxona Rossiyaga mahsulot olib kirish huquqiga ega bo‘ldi. 2021 yil iyulda Rosselxoznadzor Toshkent viloyatidan pomidor va qalampir mahsulotlari olib kirilishiga taqiq qo‘ygandi. Bunga mahsulotlarda viruslar aniqlangani sabab bo‘lgan. Shu bilan birga, nazorat organi talabi bajarilganidan so‘ng cheklovlar olib tashlanmoqda. 15 noyabrdan 6ta, 29 dekabrdan esa bitta ishlab chiqaruvchi Rossiyaga pomidor va qalampir eksport qilish huquqiga ega bo‘lgandi.